Jaabwo ké Oholuhyeh ho odeheh ole 


Ole rih ojah jaabwo ka Oholuhyeh ho odeheh 
ole. Oholuhyeh ubwoomu ubwoomu kemh a juwa buh 
omu odada le. Uka oowa 18, ingingihye 4 juwa 
kpongkpongh ka. Owale, Oholuhyeh a jih eneh jih 
eneh ko ho epu oheh bala odeheh ole lele. 


Uka oowa le, odeheh ole da am la uhwoh la 
uhwoh. Ongongohe 4 jam odeheh ole ka. Iyoh ol- 
olohe å juwa ka inyinyi. Ochinu ololohe á juwa 
u-uhyeh ogba uka oowa ka inyinyi. lIyoh-enyih 
ololohe 4 juwa e-epu nya enyih ka. Upu bala o- 
kojih ololohe 4 juwa ka inyinyi. Odeheh ole da 
am la uhwoh la uhwoh. Ukpowuh otuka otuka juwa 
e-ega mÍ ega nya odeheh ole uka oowa inyinyi. 


Inyi le, Oholuhyeh a yah ela yekee, ahigbooh, 

ahu nyi juwa odeheh me lele. Owale, ahigbooh a 
juwa odeheh inyi ilehi lele. Ahigbooh oowa a 

rih ahi opyepye le. Owale, ukpowuh a rih oduh 
ohihih lele. Ahigbooh a rih ang nya ogbanye ole 
kå Oholuhyeh ho e-epu nya odeheh ole le. Uka 
oowa, Oholuhyeh ayidang la ilomu ye jaabwo ka 
ahigbooh oowa ole ko ho hiiguh lume uka oowa. 


Inyi le, Oholuhyeh a chi egbamu ebwoh ka 
uhyeh ogba hih ipi lele. Owale, egbamu a jih 
uhyeh le, ipi a juwa e-ekpelejih nyamu lele. 


Owale, Oholuhyeh a mimi yah ela yekee, enyih, 
ahu nyi chi ebwoh kaka rih ihuh ituka ka ipi 
nyi hih eheh me le. Owale, o ho inyi inyi 
ilehi lele. Enyih a chi ebwoh kaka rih ihuh 
ituka le, ipi a hih eheh lele. Uka oowa, Oho- 
luhyeh ye jaabwo ki hiiguh lume inyinyi. 


Uka oowa, Oholuhyeh mimi yah ela yekee, anu, 
apu mi apu bala ekejih mi ekejih dateh dateh, 
anu nyi buh kpeheh buh epu nya ipi me, ka onyi 
mi onyi la epu nyanu nyi nwu egbeh la uma nya 
ilomu me lele. liwe, Oholuhyeh a buh ho ame 
bala apu bala ekejih ituka bala ichicheh dateh 
dateh ile ki jam e-epu nya odeheh ole le. Oowa 
le, uma nya ame bala apu bala ekejih onyi mi 
onyi a juwa buh kpeheh onyeeweh inyinyiinyi 
lele. Uka oowa, Oholuhyeh ye jaabwo ka ang 
wuuh ile ko ho hiiguh lume uka oowa inyinyi. 


Uka oowa, Oholuhyeh mimi yekee, ang o-huh 
ahigbooh ha la uka nya enu bala aloduh, anu nyi 
jih me. Owale, i juwa ilehi lele. Owale, 
Oholuhyeh a ho le, enu a juwa chi la uka nya 
ahi opyepye le, oya a juwa hu la uka nya oduh 
ohihih lele. Enu rih ahigbooh otuka otuka, oya 
rih ahigbooh ochicheh. Enu bala oya anyi, i 
gaa kpa wa ahi opyepye bala oya bala eka lê. 
Owale, Oholuhyeh a ho idichu wuuh inyinyi lele. 
Oholuhyeh yaa ki hiiguh lume inyinyi uka oowa. 


Inyi le, Oholuhyeh a mimi yah ela yekee, 
anu iyoh-iyenyih, anu nyi juwa e-epu nya ihuh 
ituka iwe wuuh me lele. Anu ang ile wuuh kii 
nyi gaa da awa, anu nyi jih inyinyi me. Anu 
ichinu iluhyeh ogba wuuh, anu nyï jih kaanu nyï 
juwa huhu u-uhyeh nya ohu me. Owale, ang iiwa 
wuuh a juwa inyi ilehi lele. Oholuhyeh a ho 
iyoh-iyenyih wuuh bala ang ile ki gaa hihi e- 
epu nya enyih wuuh le. Oholuhyeh a ho ichinu 
dateh dateh ile ki gaa juwa huhu u-uhyeh nya 
ohu le. Oholuhyeh a ho ang ihihi ilepu nya 


enyih bala ilepu nya uhyeh ohu wuuh jaabwo mi 
abwo kå uma nyaa wuuh la kaka ba le. Uma nyaa 
wuuh dateh hih awule. Owale, Oholuhyeh a byaah 
wuuh yekee, anu ang ilepu nya enyih wuuh bala 
ang iluhyeh ohu wuuh, anu nyi pye kaanu nyi ma 
anyi mi epu nya enyih me. Kaanu ichinu nyi pye 
mi epu nya odeheh ole wuuh me lele. Uka oowa, 
Oholuhyeh ye jaabwo ka ang iwe wuuh ko ho hiiguh 
lume. 


Uka oowa le, Oholuhyeh a mimi yah ela lele. 
O yekee, anu anyi-iyoh dateh dateh, anu nyi jih 
me lele. Iyoh inyingiri wuuh bala iyoh ilepwa 
wuuh bala ang ile ki gaa wulowulo i-ipi wuuh 
nyi jih wuuh me. Owale, uma nyaa onyi ml onyi 
a juwa lele. I dateh hih awule wuuh, Í la uma 
ookpokpoh ka. Oholuhyeh yaa jaabwo kiiwa wuuh 
hiiguh lume uka oowa inyinyi. 


Inyi le, la uka o-hih ekpe ekpe wuuh le, 
Oholuhyeh a yekee, iwa nyi ho onginyi eheh la 
uma nya iliiwa me lele. Saji ká onginyi eheh, 
owa nyi ka rih olegbejuh nya iyoh-enyih ilepu 
nya ihuh ituka wuuh bala ichinu iluhyeh ogba 
wuuh bala iyoh ilepwame wuuh me lele. Owale, 
Oholuhyeh a ho onginyi eheh la uma nya ilomu 
inyi ilehi lele. Owale, Oholuhyeh a ho oleng 
nya ogbanye bala onyang nya ogbanye le, o da 
ihu nya ohihi jwaah lele. Owale, Oholuhyeh a 
byaah yekee, anu nyi pye ogu ogu e-epu nya 
odeheh ole me lele. O mimi byaah yekee, anu 
nyi ye me, owa nyi huh apu bala ekejih ile kii 
nyi gaa nwu egbeh wuuh hanu, kaanu nyi ka ryaah 
lele. Apu ilekpoh lekpoh iwe wuuh nyi rih ang 
oririh nyanu le. Iyoh ilepu ame nyi ka rih 
ang oririh nyanu inyinyi le. 

Jiwe, Oholuhyeh a buh ho ang mi ang ile ko 
ho wuuh le. Owale, Oholuhyeh a ye jaabwo ka 
ang mi ang wuuh ile ko ho hiiguh lume kaka 
kpoyeh uka oowa lele. E-epu nya enuturu irwo- 
nye, Oholuhyeh a kpa ho epu oheh bala odeheh 
ole bala ang mi ang ile wuuh ki juwa e-epu nyaa 
wuuh le. Owale, Oholuhyeh a mu inyo @-epu nya 
uturu oharwiiyeh lele. Inyi le, Oholuhyeh a 
mu inyo e-epu nya uturu oharwiiyeh lele.  Inyi 
le, Oholuhyeh a chi igogo juh enuturu oharwiiyeh 
lele. 


Ejih omilamila nya onginyi eheh 


Ole rih ojah jaabwo ka Oholuhyeh buh ho 
oleng nya ogbanye bala onyang nya ,ogbanye. Uka 
ole ka Oholuhyeh ho odeheh ole kpa bala ang ile 
wuuh ki juwa e-epu nyamu le, owale, o kpa opi 


ho onginyi eheh lele. Owale, o huh ihu odada 
olokwinyih juh onginyi eheh oowa lele. Inyi le, 
onginyi eheh a la ohihi lele. Enyi nya oleng 
oowa a rih Adam lê. Owale, Oholuhyeh a ba ikuh 
ha Adam le, Oholuhyeh a juh ekejih dateh dateh 
lume lume u-uwa hoo lele. Ekejih ilepu nya ikuh 
oowa ha uhi e-ehi lume. I hiiguh nya oririh 
lume inyinyi. Enyi nya ikuh oowa rih Ikuh nya 
Iden le. Ekejih imiiyeh ihye ki dateh hih iki- 
la wuuh juwa e-epwariri nya ikuh oowa. Enyi 
nya ohe nyaa rih okojih nya ohihi. Enyi nya 
okila nyaa rih okojih nya o-jé ang onyobih 
dateh hih ang onyiila. 


Uka oowa le, Oholuhyeh a kpa Adam kaka ku 
u-uwa e-epu nya ikuh owe ká Adam ka kpehi riroo 
lele. Inyi le, Oholuhyeh a yekee, nyi chila ká 
oleng ole nyi ka da am ubwoomu ubwoomu ka. Le, 


owa Oholuhyeh, owa nyi ka ho onginyi ongo-okila 
kii nyi ka da oleng ole ubwo lele. Inyi le, 
Oholuhyeh a ho le, Adam a juwa no uneh otuka 
otuka hururuuru lele. Owale, uka ka Adam juwa 
kpa uneh oowa no le, Oholuhyeh a keleh kaka gba 
ukpunoguh olaka ohe nya Adam lele. Uka oowa le, 
Oholuhyeh a kpa ukpunoguh olaka nya Adam ole ka 
Oholuhyeh gba we, kpa ho onyang le, o hwooh ha 
Adam lele. Owale, Adam a wuru enyi nya onyang 
oowa yekee, Ibw lele. Inyi le, Adam a yekee, 
ukpinoguh ukpunoguh nya ilowa bala ahwiyoh nya 
ilowa nyaa lee rih Ibw lele. Inyi a duh ka 
oleng onyi mi onyi gaa tu ubwo hih adamu bala 
inamu uka ko juwa ka keleh kaka yeh ahu nyamu 
lê. Owale, oleng oowa bala ahu nyamu a la lala 
ongo-ookpokpoh kemh lele. 


Inyi le, uka oowa le, oheh onyobih a ye 
kaka rih iloh lele. Saji iloh a la ijeehi gu 
anyi-iyoh ile kå Oholuhyeh hoho kpa wuuh lele. 
Inyi le, enuturu ookpokpoh ohe le, iloh owe a 
bih onyang owe ki wuru Ibw yekee, Ibw eeh, mi ka 
Oholuhyeh nyi yekee, ahu nyi rihugbeh nya okojih 
ohe la ohe e-epu nya ikuh ole kpongkpongh ka? 
Owale, Ibw a we bih iloh oowa yekee, Oholuhyeh 
nyi mi onu ha iwa kiiwa nyi ka rih egbeh nya 
ekejih mi ekejih ilepu nya ikuh ole kaka hih 
okojih ole kii nyi riri we e-epwariri nya ikuh 
ole. Saji Oholuhyeh nyi yekee, iwa nyi rih ugbeh 
nya okojih oowa ka. Iwa nyi danu ya ubwo nyiwa 
gwooh kpongkpongh ka. Nyi rih kiiwa nyi ya ubwo 
nyiwa gwooh le, aale, iwa nyaà ka gbuh lele. 
Owale, iloh oowa a we bih onyang owe yekee, ahu 
nyi juwa gbuh i-ilehi ohe ka. Saji Oholuhyeh 
ayidang nyi jé yekee, nyi rih kaahu nyí rih ugbeh 
nya okojih owe le, aale, ahu nyaà ka jé ela lala 


10 


cheh oheh ayidang lele. Owale, ahu nyaa ka jé 
ang o-ta ipyo dateh hih ang onyiila inyinyi 
lele. Inyi nyaa duh ká Oholuhyeh nyi yah inyi 
le. 


Owale, onyi onyang owe a juwa muru ye 
okojih oowa ching gbeeh lele. Owale, o ye 
jaabwo ka okojih oowa hiiguh lume e-ehi. 0 ye 
jaabwo ká ugbeh nyamu hiiguh nya oririh inyinyi 
lele. 0 meh iryah jaabwo ka ugbeh nya okojih 
oowa oririh ka ho ko ka je ela inyi ilehi 
inyinyi lele. Inyi le, onyang owe a huh ugbeh 
nya okojih owe rih lele. Owale, o huh ugbeh 

nyamu ha orumu rih inyinyi lele. Inyi le, 
ahyaahi le, Adam bala Ibw a jé yekee, ang ole 
kiiwa nyi ho wee le, nyi rih ang o-ta ipyo lele. 
Uka owale, Adam bala Ibw a je yekee, iwa nyi 
juwa lohi lohi inyinyi le, owale, i keleh ka mu 
apu nya okojih ohe ki wuru fig ju ogori lele. 


Uka ko no pu uka nya enu obih le, Adam bala 
Ibw ahu nyamu a woh any nya Oholuhyeh ko juwa 
wari we epu nya ikuh oowa lele. Uka oowa le, 
i juwa juh uhih nya Oholuhyeh 18, i ru kaka kpu 
ibaa e-ekpe nya ekejih u-uwa e-epu nya ikuh 
lele. Inyi le, Oholuhyeh a ben eko wuru Adam 
yekee, Adam, Adam, aleh ahu nyaa ti jih? Owa- 
le, Adam a we byooh yekee, owa nyi juh uhih 
nyang saji nya ole koowa nyi jih lohi lohi. 
Owale, owa nyaa ru kaka kpu ibaa hingh ahu Oho- 
luhyeh lê. Owale, Oholuhyeh a bih Adam yekee, 
ahu nyi hya ugbeh nya okojih ole koowa nyi dang 
ehileh yekee, ahu nyí hyoo rih ka, rih le, 
leeh? Inyi le, Adam a we bih Oholuhyeh yekee, 
nyi meh onyang ole ká ahu nyi huh ha owa, nyaà 
ti hya ugbeh nya okojih oowa ohe ha owa rih 
wee. Inyi le, Oholuhyeh a bih Ibw yekee, ela 
olanyi, ahu nyaa ti ho inyi? Owale, Ibw a we 
bih Oholuhyeh yekee, nyi meh iloh nyaa ti piri 
owa juh nyaà tí duduh koowa nyi hya ugbeh nya 
okojih oowa rih inyi we! Inyi le, Oholuhyeh 
a yah ela to iloh bala Ibw bala Adam lele. 


Inyi le, Oholuhyeh a bih iloh yekee, owa 
nyi ka ga olo jungh saji nya ang ole kaahu nyi 
ho e-ega nya Ibw le. Ahu iloh, ahu nyaà ka 
rih onginyi nya inyiro-ibih gu anyi-iyoh ikila 
wuuh lele. Oholuhyeh mimi bih iloh yekee, 
egbapu nyang, ahu nyaà ka kpa je ediye piyoo 

la ohihi nyang wuuh lele. Ekuruwah olipi nyaa 
ti rih ang oririh nyang piyoo inyinyi lele. 

Ahu iloh owe bala Ibw, anu nyi ka rih alujih 
nya awule buh ale ole keleh ka ilahi le. Anyi 
nyang ahu iloh bala anyi nya Ibw wuuh nyi ka 
rih alujih nya awule piyoo inyinyi le. Uka nyi 
juwa wari ká onyi nya Ibw ohe nyi ka beh egbejuh 
nyang ahu iloh owe eneh. Ahu iloh ayidang, ahu 
nyi ti ka chi onyi nya Ibw oowa angiri i-ichete 
nyamu inyinyi uka oowa. Iwe, Oholuhyeh a buh 
yah jeh Adam bala Ibw jaabwo ka oheh onyobih ka 
kpa akama waa bala jaabwo ká onyi nya Adam ohe 
ka kuru oheh onyobih la uka o-hih ekpe lele. 


Inyi le, Oholuhyeh a yah ela ta Ibw byooh 
yekee, ahu nyi ka ye akama otuka otuka uka kaahu 
nyi ka ma onyi. Ahu nyi ka jih ekpelejih nya 
Adam oru nyang piyoo inyinyi le. 


Inyi le, Oholuhyeh a yah ela ta Adam byooh 
yekee, Adam ahu nyi woh me, ahu nyi ka ho uku- 
rwo gbeeh kaahu nyi ka buh inwuh e-engiri eneh 
kaahu nyi ka yéh ang oririh rih le. Owa Oholu- 
hyeh nyi ka ho ká ejwoh bala ame bala apu nyi 
mÌ e-epu nya eru nyang ahu Adam le. Uka kaahu 
nyi ho ang la ongiri ongiri e-epwame kpa le, 
ahu nyaa ka yeh ang oririh rih lele. Opi ole 
kii nyi kpa hong, owa, ahu nyaa ka tiri ekpe 
ru ka, uka kaahu nyi ka gbuh lele. Oholuhyeh 
mimi byooh yekee, ang iwe wuuh nyi ka la inyi 
e-ega nyang. Saji nya ole kaahu Adam nyi mi 
keh uru la ela nya ahu nyang Ibw duh kaahu nyi 
hya ugbeh nya okojih ole koowa Oholuhyeh nyi 
dang ehileh yekee, ahu nyi hyoo rih kpongkpongh 
ka, rih. Lê, akama iwe, ahu nyaa ka ye lele. 
Uka kå Oholuhyeh yah ela taa iwa wuuh kpd iwe 

